Կորոնամարքեթինգ․ #շնորհակալություն_բժիշկ մեդիա արշավի հաջողության պատմությունը - VNews
Երեքշաբթի, 7 Ապրիլի, 2020 | Business & Tech » #HighGen » Կորոնամարքեթինգ․ #շնորհակալություն_բժիշկ մեդիա արշավի հաջողության պատմությունը
Կորոնամարքեթինգ․ #շնորհակալություն_բժիշկ մեդիա արշավի հաջողության պատմությունը
Կորոնավիրուսի դեմ պայքարի առաջին գծում բուժաշխատողներն են, օր ու գիշեր նրանք պայքարում են յուրաքանչյուր հիվանդի կյանքի և առողջության համար՝ վտանգի ենթարկելով սեփականը։
Այս օրերին սոց․ ցանցերում հաստատ նկատած կլինեք #շնորհակալություն_բժիշկ հեշթեգով գրառումներ, որոնք իհարկե պատահական չեն հայտնվել հայկական թվային տիրույթում։ Ուսումնասիրել ենք՝ ինչպես է սկսվել ու ինչ զարգացում է ստացել այս մեդիաարշավը, որի հեղինակը AMCG Agency մարքեթինգային ընկերությունն է։
Ինեսսա Արշակյանը՝ AMCG Agency-ի թիմի ղեկավարը, VNews – Business and Tech–ին պատմել է բժիշկներին շնորհակալություն հայտնելու այս ժեստի գաղափարի, անհրաժեշտության, տենդենցների մասին։
«Հանրային սոցիալական մարտահրավերների ժամանակ ցանցում մարդկանց ու բիզնեսների վարքը դառնում է ավելի սոցիալական: Սա բերում է նրան, որ բիզնեսները պետք է առավել թիրախային ու ընտրողաբար մոտենան սեփական կոմունիկացիաներին` արդեն առկա հաճախորդներին չկորցնելու միակ նպատակով, քանի որ իրավիճակից ելնելով ագրեսիվ ու նոր հաճախորդներ ներգրաբվելուն ուղղված կոմունիկացիաները կարող են նեգատիվի ալիք բարձրացնել»,– նշում է Ինեսսան:
Այսպիսով, հայտնի հրապարակումը առաջին անգամ բժիշկ Գոռ Անանյանի հարթակում կատարվեց․
«Տվյալ սոցիալական գովազդային արշավն օգնելու էր սատարել ժողովրդին ծանր պահին, շեղել բացասականից և իհարկե դառնալ լավ ընկեր՝ վիրտուալ տիրույթում»,–նշում է Ինեսսան։
Հրապարակումը շատ արագ տարածում գտավ։ Արշավին հետագա չորս օրերի ընթացքում միացան ինչպես բիզնեսներն, այդպես էլ անհատները․ ՀՀ առաջին տիկին Աննա Հակոբյանը, մի շարք բլոգերներ, NIKO Group-ը, Buy.am-ը, Asekose.am-ը, Ijevan Group-ը, Kamurj UCO-ն, Մակիչյան Քանսալթինգը, Մի Վնասիր ՀԿ-ն, Ani Product-ը, Araexpress.am-ը, ՀՊՏՀ-ն, երգիչ Ռոլանդ Գասպարյանը և այլոք։
Ստեղծվեցին նույնիսկ Facebook frame-եր, որոնք օգտատերերը կարող էին կցել իրենց գլխավոր նկարին։
Երախտագիտության արշավը չսահմանափակվեց միայն թվային տիրույթում, նույնիսկ նախաձեռնվեց դրամահավաք F100-ի կողմից՝ հօգուտ բուժաշխատողների։ Ինքնաբուխ մի շարք ակցիաներ նույնպես կազմակերպվեցին։ Մարդիկ դուրս էին գալիս պատժգամբ՝ ծափահարելու բժիշկներին։
«Համաշխարհային ցնցումների ու սոցիալական մարտահրավերների ժամանակ բիզնեսները սոցիալական ցանցերում ունեն ամենամեծ մարտահրավերները` պահպանել լոյալ հաճախորդներին, հնարավորության դեպքում ստեղծելով հուսալի ու ներգրավված հանրություն, հետցնցումային վերականգնողական իրավիճակում արագ ռեաբիլիտացվելու նպատակով»,– ամփոփում է Ինեսսան։
Նշենք, որ Հայաստանում արշավի առաջխաղացման համար ծախսվել է 0 միավոր։
Մեդիաարշավի արդյուքները՝ թվերով
AMCG Agency
մարքեթինգային հնարք
17 Ապրիլի, 18:20
#ԽելացիԾախսեր․ Ինչպես ճիշտ պլանավորել գովազդային բյուջեն
10 Ապրիլի, 12:21
Կայք, որ կօգնի հաղթահարել կարանտինային սթրեսը
9 Ապրիլի, 15:19
Հավելվածը կախտորոշի կորոնավիրուսը ձայնով, շնչառությամբ և հազով
8 Ապրիլի, 18:53
Նոր շնչասարք՝ հայ ինժեներների կողմից (տեսանյութ)